OGC รูดหนัก 16.22% หลังงบฯ Q3/60 พลิกขาดทุน 4.58 ลบ. เหตุยอดขายในประเทศลดลง
OGC รูดหนัก 16.22% หลังงบฯ Q3/60 พลิกขาดทุน 4.58 ลบ. เหตุยอดขายในประเทศลดลง ล่าสุด ณ เวลา 11.07 น. ราคาอยู่ที่ 46.50 บาท ลบ 9 บาท หรือ 16.22% สูงสุดที่ 48.50 บาท ต่ำสุดที่ 44 บาท มูลค่าซื้อขายที่ 4.06 ล้านบาท
15 พ.ย. 2560

ผู้สื่อข่าวรายงานว่า ราคาหุ้น บริษัท โอเชียนกลาส จำกัด (มหาชน) หรือ OGC ณ เวลา 11.07 น. ราคาอยู่ที่ 46.50 บาท ลบ 9 บาท หรือ 16.22% สูงสุดที่ 48.50 บาท ต่ำสุดที่ 44 บาท มูลค่าซื้อขายที่ 4.06 ล้านบาท ขณะที่ดัชนีตลาดหุ้นไทยโดยรวมบวก 0.40%

ทั้งนี้ราคาหุ้น OGC ปรับตัวลงแรง หลังจากบริษัทประกาศผลการดำเนินงานประจำไตรมาส 3/60 พลิกขาดทุน โดย OGC รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยในไตรมาส 3/60 บริษัทพลิกขาดทุน เนื่องจากมีรายได้จากการขายที่ 488 ล้านบาท ลดลงร้อยละ 13.1 เมื่อเทียบกับไตรมาสเดียวกันของปีก่อน มีสัดส่วนรายได้จากการขายในประเทศคิดเป็นร้อยละ 22.9 และต่างประเทศคิดเป็นร้อยละ 77.1 ของยอดขายทั้งหมด
ทั้งนี้ ยอดขายในประเทศลดลงร้อยละ 20.3 อันเนื่องมาจากยอดขายกลุ่มลูกค้าบีทูบีลดลง ประกอบกับโครงการร้านอาหารและโรงแรมที่เปิดใหม่มีจำนวนลดลงเมื่อเทียบกับปีก่อน ในขณะที่ยอดขายในต่างประเทศลดลงร้อยละ 10.8 เนื่องมาจากการยอดขายที่ชะลอตัวในอเมริกา อาเซียน และภูมิภาคเชียใต้ โดยเฉพาะประเทศอินเดียที่ยังคงมีความกังวลเรื่องการเปลี่ยนแปลงนโยบายด้านภาษีของรัฐบาล